डिजिटल क्लास के लिए सरकारी स्कूल को एसपी ने दिया कम्प्यूटर सेट
जांजगीर-चांपा। | जिले के सरकारी स्कूल में पहले डिजिटल क्लास रूम की स्थापना अमोदा संकुल के शासकीय मिडिल स्कूल नवापारा में 13 फरवरी को एसपी के मुख्य आतिथ्य में हुई थी। एसपी ने अजय यादव ने इस स्कूल के लिए अपनी ओर से एक कंप्यूटर सेट देने की घोषणा की थी। वादे के अनुसार 1 मार्च को स्कूल के स्टाफ को बुलाकर एसपी श्री यादव ने उन्हें कंप्यूटर सेट दिया। इस अवसर पर एएसपी पंकज चंद्रा, थाना प्रभारी नवागढ़ आरजी देवांगन, प्रधान पाठक कन्हैया लाल मरावी, संतोष कुमार श्रीवास, संचालक डिजिटल क्लास राजेश कुमार सूर्यवंशी उपस्थित थे। ज्ञात हो शिक्षक पंचायत राजेश कुमार सूर्यवंशी ने एक साल से अपने वेतन से पैसे बचा करीब 1 लाख 20 हजार रुपए एकत्र कर सारे संसाधन क्रय कर डिजिटल क्लास रूम स्थापित किया।
hin_Deva hin_Deva